REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/114-24

22. septembar 2024. godine

B e o g r a d

Z A P I S N I K

DEVETE SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 22. SEPTEMBRA 2024. GODINE

Sednica je počela u 17.00 časova.

Sednicom je predsedavala Milica Nikolić, predsednik Odbora.

Sednici su prisustvovali članovi Odbora: Nikola Bokan, Jasmina Palurović, Dragan Nikolić, Vesna Nedović, Uroš Đokić, Olja Petrović, Miloš Gnjidić, Risto Kostov, Goran Petrović, Ana Krstić, Danijela Nestorović i Slobodan Petrović.

Sednici Odbora je prisustvovao i Marko Milošević, zamenik člana Odbora Vladana Zagrađanina.

Sednici nisu prisustvovali članovi Odbora Sanja Jefić Branković, Tatjana Pašić i Snežana Jovanović, kao ni njihovi zamenici.

Sednici Odbora su prisustvovali predstavnici Ministarstva finansija: Verica Ignjatović, pomoćnik ministra, Tatjana Stanić, viši savetnik, Ela Ki Simić, viši savetnik iz Uprave za javni dug, Dragan Babić, viši savetnik; iz Ministarstva prosvete Aleksandar Jović, pomoćnik ministra; iz Ministarstva za brigu o porodici i demografiju Sanja Lakić, državni sekretar.

Odbor je na osnovu člana 76. Poslovnika doneo odluku da obavi zajednički načelni pretres po svim tačkama dnevnog reda (9 za, 4 protiv, 1 nije glasao).

Odbor je, na predlog predsednika, većinom glasova (11 za, 2 protiv, 1 nije glasao ), utvrdio sledeći

**D n e v n i r e d:**

1. Razmatranje Predloga zakona o izmenama i dopunama Zakona o budžetu Republike Srbije za 2024. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2024. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2024. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2024. godinu i Predlogom odluke o davanju saglasnosti na Odluku o izmenama. Finansijskog plana Nacionalne službe za zapošljavanje za 2024. godinu, koji je podnela Vlada broj 400-2183/24 od 19. septembra 2024. godine, u načelu;

2. Razmatranje Predlogazakona o izmenama i dopunama Zakona o finansijskoj podršci porodici sa decom, koji je podnela Vlada (broj 011-2184/24 od 19. septembra 2024. godine,u načelu;

3. Razmatranje Predloga zakona o potvrđivanju Sporazuma o međusobnom priznavanju profesionalnih kvalifikacija za medicinske sestre, doktore veterinarske medicine, magistre farmacije i babice u kontekstu Centralno-evropskog sporazuma o slobodnoj trgovini, koji je podnela Vlada (broj 011-2069/24 od 6. septembra 2024. godine);

4. Razmatranje Predloga zakona o potvrđivanju Ugovora o zajmu Obnovljivi izvori energije u sistemima daljinskog grejanja u Srbiji između Republike Srbije i Evropske banke za obnovu i razvoj, Operativni broj 53021, koji je podnela Vlada (broj 011-1862/24 od 1. avgusta 2024. godine);

5. Razmatranje Predloga zakona o potvrđivanju Ugovora o garanciji (Projekat ugradnje pametnih brojila u Srbiji) između Republike Srbije i Evropske investicione banke, koji je podnela Vlada (broj 011-1814/24 od 25. jula 2024. godine);

6. Razmatranje Predloga zakona o potvrđivanju Odluke broj 1/2023 Zajedničkog komiteta Regionalne Konvencije o pan-evro-mediteranskim preferencijalnim pravilima o poreklu od 7. decembra 2023. godine o izmenama i dopunama Regionalne konvencije o pan-evro-mediteranskim preferencijalnim pravilima o poreklu, koji je podnela Vlada (broj 011-1752/24 od 18. jula 2024. godine);

7. Razmatranje Predloga zakona o potvrđivanju Aneksa 2 Sporazuma između Vlade Republike Srbije i Vlade Republike Francuske o saradnji u oblasti sprovođenja prioritetnih projekata u Republici Srbiji,koji je podnela Vlada (broj 011-1750/24 od 18. jula 2024. godine).

U diskusiji su učestvovali narodni poslanici: Slobodan Petrović, Vesna Nedović, Danijela Nestorović, Goran Petrović, Risto Kostov i Uroš Đokić.

Odbor je nakon obavljenog zajedničkog načelnog i jedinstvenog pretresa po svim tačkama dnevnog reda prešao na odlučivanje po tačkama dnevnog reda.

**Prva do Sedma tačka dnevnog reda**

1) Odbor je većinom glasova (9 za, 4 protiv i 1 uzdržan), odlučio da je Predlog zakona o izmenama i dopunama Zakona o budžetu Republike Srbije za 2024. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2024. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2024. godinu, Predlogom odluke o davanju saglasnosti na Odluku o izmenama i dopunama Finansijskog plana Fonda za socijalno osiguranje vojnih osiguranika za 2024. godinu i Predlogom odluke o davanju saglasnosti na Odluku o izmenama. Finansijskog plana Nacionalne službe za zapošljavanje za 2024. godinu, koji je podnela Vlada, u načelu, u skladu sa Ustavom i pravnim sistemom Republike Srbije;

2) Odbor je većinom glasova (9 za, 4 uzdržani i 1 nije glasao), odlučio da je Predlogzakona o izmenama i dopunama Zakona o finansijskoj podršci porodici sa decom, koji je podnela Vlada, u načelu, u skladu sa Ustavom i pravnim sistemom Republike Srbije;

3) Odbor je većinom glasova (11 za, 3 uzdržana), odlučio da je Predlog zakona o potvrđivanju Sporazuma o međusobnom priznavanju profesionalnih kvalifikacija za medicinske sestre, doktore veterinarske medicine, magistre farmacije i babice u kontekstu Centralno-evropskog sporazuma o slobodnoj trgovini, koji je podnela Vlada, u skladu sa Ustavom i pravnim sistemom Republike Srbije;

4) Odbor je većinom glasova (9 za, 1 protiv, 4 uzdržani), odlučio da je Predlog zakona o potvrđivanju Ugovora o zajmu Obnovljivi izvori energije u sistemima daljinskog grejanja u Srbiji između Republike Srbije i Evropske banke za obnovu i razvoj, Operativni broj 53021, koji je podnela Vlada, u skladu sa Ustavom i pravnim sistemom Republike Srbije;

5) Odbor je većinom glasova (9 za, 5 uzdržani), odlučio da je Predlog zakona o potvrđivanju Ugovora o garanciji (Projekat ugradnje pametnih brojila u Srbiji) između Republike Srbije i Evropske investicione banke, koji je podnela Vlada , u skladu sa Ustavom i pravnim sistemom Republike Srbije;

6) Odbor je većinom glasova (9 za, 5 uzdržani), odlučio da je Predlog zakona o potvrđivanju Odluke broj 1/2023 Zajedničkog komiteta Regionalne Konvencije o pan-evro-mediteranskim preferencijalnim pravilima o poreklu od 7. decembra 2023. godine o izmenama i dopunama Regionalne konvencije o pan-evro-mediteranskim preferencijalnim pravilima o poreklu, koji je podnela Vlada, u skladu sa Ustavom i pravnim sistemom Republike Srbije;

7) Odbor je većinom glasova (9 za, 1 protiv, 4 uzdržani), odlučio da je Predlog zakona o potvrđivanju Aneksa 2 Sporazuma između Vlade Republike Srbije i Vlade Republike Francuske o saradnji u oblasti sprovođenja prioritetnih projekata u Republici Srbiji,koji je podnela Vlada, u skladu sa Ustavom i pravnim sistemom Republike Srbije.

Sednica je završena u 17.33 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Milica Nikolić